**nu cred în zei mincinoși**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu cred în profeți mincinoși

nici în iude,

karma e o filosofie dură și prea consistentă

totuși paginile albe ale vieții mi le scriu singur

uneori cu păsări

uneori cu sânge

încă

vreau să mai cred în debandada primei iubiri

în purpura primului sărut

în inocența cailor sălbatici

în prima ploaie de vară

în prima minciună vinovată

în ultimul semn de adio

nu cred în religii

nici în iude

nu cred în zei mincinoși,

nu știu legile karmei

cred doar în inocența cailor sălbatici

și în prima ploaie

de vară